pythainlp/thai-wiki-dataset-v3 huggingface dataset:
พระยาเจือง

ตำนานพระยาเจือง เป็นตำนานที่มีเนื้อหาเกี่ยวข้องกับประวัติศาสตร์ที่แพร่หลายในกลุ่มชนชาติไท เช่น ล้านนา สิบสองปันนา เชียงตุง และล้านช้าง เป็นต้น ดูแปลกแตกต่างจากตำนานอื่นที่เกี่ยวข้องกับทางศาสนาอย่าง ชินกาลมาลีปกรณ์ และไม่ใช่ตำนานการสร้างเมืองแบบ ตำนานพื้นเมืองเชียงใหม่ แต่มีลักษณะคล้าย ตำนานพระร่วง แต่ไม่น่าเป็นบุคคลเดียวกัน
ตำนานกล่าวถึงพระยาเจืองซึ่งเป็นวีรบุรุษของชนชาติไทแทบทุกกลุ่ม มีการจดบันทึกในลักษณะของชาดกแทรกภาษาบาลีไว้อ่านในที่ประชุมด้วยฉันทลักษณ์ท้องถิ่นภาษานั้น
==สำนวน==
ตำนานพระยาเจืองฉบับล้านนาหรือเรียกว่า นิสัยบาเจือง มีต้นฉบับจารลงใบลานอักษรธรรมล้านนาแต่งเป็นภาษาบาลีสลับกับท้องถิ่น มีลักษณะการแปลยกศัพท์ที่เรียกว่านิสัย ตอนต้นของข้อความระบุว่าผู้แต่งคือ พระพุทธโฆษาจารย์ ผู้แต่งอ้างว่าวรรณกรรมเรื่องนี้เป็นส่วนหนึ่งของคัมภีร์วังสมาลินีซึ่งแบ่งออกเป็น 3 ส่วน (อดีตนิทาน ปัจจุบันนิทาน และอนาคตนิทาน) โดยตำนานพระยาเจืองอยู่ในส่วนที่เรียกว่า "อนาคตนิทาน" ฉบับที่อยู่ในหอสมุดแห่งชาติมีชื่อว่า นิสัยบาเจือง ส่วนฉบับที่ปริวรรตโดยอรุณรัตน์ วิเชียรเขียวและศรีธน คำแปง ใช้ชื่อว่า ตำนานพระยาเจือง
วรรณกรรมสิบสองปันนาปรากฏเป็นตำนานและพงศาวดาร 3 สำนวนและเป็นวรรณกรรมมุขปาฐะอีก 1 สำนวน ยังพบเรื่องราวของเจ้าแสงต่อซึ่งมีเรื่องราวคล้ายตำนานพระยาเจืองอีก 1 สำนวน วรรณกรรมสิบสองปันนาระบุตรงกันว่าพระยาเจืองเป็นปฐมกษัตริย์แห่งสิบสองปันนา มีมเหสีชื่อ รัมมณี มีโอรส 4 องค์ ซึ่งมอบหมายให้ครองดินแดนต่าง ๆ
ฉบับเชียงตุงไม่พบตัวละครที่ชื่อเจืองแต่พบว่ามีเรื่อง อ้ายแสงต่อ คล้ายเรื่องราวเจ้าแสงต่อกับเรื่องเจ้าเจืองหาญของสิบสองปันนา ปรากฏใน ตำนานเมืองเชียงตุง
ฉบับล้านช้างพบเป็นลายลักษณ์อักษร 3 ฉบับ แต่งเป็นร้อยกรองสองเรื่อง คือ ท้าวบาเจือง และ ท้าวยี่บาเจือง (หรือ ท้าวฮุ่งท้าวเจือง) พบแต่งเป็นร้อยแก้วหนึ่งเรื่องคือ กิ่งเจืองหาน และวรรณกรรมมุขปาฐะอีกหนึ่งเรื่องคือ ท้าวยี่กับเจืองห้าว ฉบับล้านช้างไม่ค่อยให้ความสำคัญกับวีรกรรม
บทประพันธ์เรื่อง เจืองหาญ แพร่หลายอยู่ในกลุ่มไทดำในเวียดนาม
==เนื้อหา==
ส่วนใหญ่ระบุพระนามวีรบุรุษเพียงพระนามเดียวคือ เจือง (อาจเขียนแตกต่างกันบ้างเช่น เจียง เจื๋อง และเจิง)
ระยะเวลาประสูติ ตำนานเมืองพะเยา ระบุ พ.ศ. 1584 และ ตำนานพื้นเมืองสิบสองปันนา ระบุ พ.ศ. 1580 ส่วนปีที่สิ้นพระชนม์ ฉบับที่ระบุศักราชไว้น้อยที่สุดคือ ตำนานพื้นเมืองสิบสองปันนา คือ พ.ศ. 1636 และ พงศาวดารลานนา ระบุไว้มากที่สุดคือ พ.ศ. 1748 วรรณกรรมจากล้านนาระบุว่าพระยาเจืองสืบเชื้อสายมาจากลวจักกราช ปฐมกษัตริย์แห่งเมืองเงินยางเชียงแสน ใน ตำนานพื้นเมืองเชียงใหม่ ระบุว่าพญาเจืองเป็นกษัตริย์ลำดับที่ 19 ของวงศ์กษัตริย์แห่งหิรัญนครเงินยาง บางฉบับระบุว่าเป็นบรรพบุรุษของพระเจ้าเม็งราย
ด้านการเป็นวีรบุรุษ เป็นบรรพบุรุษผู้นำแห่งแว่นแคว้น แต่ละที่มีหลากหลายสำนวนกันไป มีเรื่องราวเหนือธรรมชาติแสดงให้เห็นถึงความเป็นบุคคลที่มีคุณสมบัติพิเศษ มีความสัมพันธ์กับเทพ มีเหตุการณ์มหัศจรรย์ตอนประสูติซึ่งคงได้รับอิทธิพลจากพุทธประวัติและชาดก
วรรณกรรมจากล้านนาและล้านช้างทุกฉบับกล่าวถึงการไปรบกับแกวซึ่งได้ชนะสงคราม จากนั้นได้อภิเษกเป็นกษัตริย์ที่ยิ่งใหญ่
==สถานที่อันเนื่องในตำนาน==
• ทุ่งไหหินตั้งอยู่ที่เชียงแขวง ทางตอนเหนือของประเทศลาว เป็นที่ราบสูง มีหินใหญ่ลักษณะคล้ายไหตั้งอยู่ทั่วบริเวณ มีอายุอยู่ในยุคโลหะตอนปลายไม่น้อยกว่า 2,500 ปี มีตำนานที่ว่าด้วยไหดังกล่าวเป็นไหเหล้าของขุนเจือง
• ค่ายขุนเจืองธรรมิกราช จังหวัดพะเยา ประเทศไทย
==อ้างอิง==
คติชนไทย
คติชนลาว
คติชนพม่า
คติชนเวียดนาม
คติชนจีน
บุคคลในตำนานไทย
ภรรยาของโลท

ในพระคัมภีร์ไบเบิล ภรรยาของโลท เป็นบุคคลที่กล่าวถึงครั้งแรกใน พระธรรมปฐมกาล อธิบายว่าเธอกลายเป็นเสาเกลือได้อย่างไรหลังจากที่เธอมองกลับไปที่เมืองโสโดม เธอไม่มีชื่อในพระคัมภีร์ แต่เรียกว่า "อาโด" หรือ "เอดิธ" ในประเพณีของชาวยิว เธอยังอ้างถึงในคัมภีร์อธิกธรรม ในหนังสือปัญญา และ พันธสัญญาใหม่ ที่ลูกา 17:32
== เรื่องเล่าปฐมกาล ==
เรื่องราวของภรรยาของโลท เริ่มต้นขึ้นใน หลังจากที่ทูตสวรรค์สององค์มาถึงเมืองโสโดม ในตอนค่ำ และได้รับเชิญให้ไปค้างคืนที่บ้านของโลท ชาวเมืองโสโดมชั่วร้ายมากและกระตุ้นให้โลทถวายคน/ทูตสวรรค์เหล่านี้ โลทเสนอลูกสาวสองคนของเขาแทน แต่ถูกปฏิเสธ เมื่อรุ่งสาง ทูตสวรรค์ที่มาเยี่ยมของโลทขอให้เขาพาครอบครัวหนีไป เพื่อหลีกเลี่ยงไม่ให้ถูกจับในหายนะที่กำลังจะเกิดขึ้นเนื่องจากความชั่วช้าของเมือง ได้รับคำสั่ง "หนีเอาชีวิตรอด! อย่ามองไปข้างหลัง อย่าหยุดที่ใดในที่ราบ หนีไปที่เนินเขา เกรงว่าเจ้าจะถูกพัดพาไป"  ขณะหลบหนี ภรรยาของโลทมองไปทางเมืองโสโดมข้างหลังเธอและกลายเป็นเสาเกลือ  
== เสาเกลือ ==
เรื่องราวดูเหมือนจะมีพื้นฐานมาจากตำนานพื้นบ้านที่อธิบายถึงลักษณะทางภูมิศาสตร์ 
เสาเกลือชื่อ "ภรรยาของโลท" ตั้งอยู่ใกล้กับทะเลเดดซี ที่ภูเขาโสโดม ในอิสราเอล 
โยเซพุส นักประวัติศาสตร์ชาวยิวอ้างว่าได้เห็นเสาเกลือซึ่งเป็นภรรยาของโลท  การดำรงอยู่ของมันยังได้รับการยืนยันโดยบรรพบุรุษของคริสตจักรยุคแรกอย่าง เคลมองต์แห่งโรม และ อิเรนิอุส
== มุมมองของอิสลาม ==
ภรรยาของโลท หรือ ลูฏ ไม่ได้ถูกกล่าวชื่อของนางในอัลกุรอาน แต่มีคนบอกว่าชื่อของนาง คือ วาลิอะฮ์ และว่ากันว่านางชื่อ วาลิฮะฮ์
ลูฏ (لوط|Lūṭ) ในคัมภีร์กุรอาน จะถือว่าเหมือนกับโลทในคัมภีร์ฮีบรู เขาถือว่าเป็นเราะซูลของอัลลอฮ์ และ นบีของอัลลอฮ์ 
ในคำบอกเล่าของอัลกุรอาน นบีลูฏได้เตือนกลุ่มชนของท่านเกี่ยวกับความพินาศที่ใกล้เข้ามา เพื่อไม่ให้พวกเขาเปลี่ยนแนวทางที่ชั่วร้ายของพวกเขา แต่พวกเขาปฏิเสธที่จะฟังเขา นบีลูฏได้รับคำสั่งจากอัลลอฮ์ ให้หนีออกจากเมืองพร้อมกับผู้ติดตามของท่านในตอนกลางคืน แต่ให้ทิ้งภรรยาของท่านไว้เบื้องหลัง ทันทีที่ท่านจากไป อัลลอฮ์ก็ทรงสั่งหินหรือดินเหนียวจากนรกลงมาใส่พวกเขา 
ความแตกต่างระหว่างคำบอกเล่านี้กับคำบอกเล่าของยิว–คริสต์ จากหนังสือปฐมกาลก็คือ ภรรยาของนบีลูฏถูกทำลายไปพร้อมกับคนชั่ว กล่าวอีกนัยหนึ่งคือนางไม่ได้หนีไปกับนบีลูฏ ทั้งนี้เพราะว่าภรรยาของลูฏมีความผิดเช่นเดียวกับผู้ถูกลงโทษ ถึงขนาดที่นางถูกกล่าวถึงในคัมภีร์อัลกุรอานร่วมกับภรรยาของนูฮ์ ในฐานะสตรีสองคนที่ดื้อรั้นและไม่เชื่อผู้ซึ่งถูกลงโทษเพราะความชั่วร้ายของพวกนาว โดยไม่คำนึงว่าพวกนางจะแต่งงานกับนบีหรือไม่ 
ในอัลกุรอาน ซูเราะห์ (บทที่ 26) อัชชุอะรออ์ (กวี)&nbsp;–
== อ้างอิง ==
ถั่วแระ

ถั่วแระ หรือ เอดะมาเมะ  คือถั่วเหลืองที่เก็บเกี่ยวพร้อมกับกิ่งในขณะที่ยังเป็นสีเขียวและยังไม่สุก แล้วนำมาต้มและรับประทาน
== วิธีการใช้รับประทาน ==

โดยทั่วไปจะต้มเกลือแล้วรับประทาน นอกจากนำไปต้มกับเกลือแล้ว ยังสามารถทำเป็นคากิอาเงะ ของผัด หรือของเคี่ยว
=== ซุนดะ ===
ถั่วแระต้มแล้วบดเป็นก้อนใช้ทำเป็นซุนดะโมจิซึ่งเป็นหนึ่งในขนมท้องถิ่นของภูมิภาคโทโฮกุ โดยเฉพาะในจังหวัดมิยางิ ยามางาตะ อากิตะ และอิวาเตะ
== อ้างอิง ==

ผัก
อาหารเกาหลี
อาหารจากถั่วเหลือง
อาหารจีน
อาหารญี่ปุ่น
เค็งโงะ คาวานิชิ

เค็งโงะ คาวานิชิ (, 18 กุมภาพันธ์ 1985 -) เป็นนักพากย์ชายชาวญี่ปุ่น เกิดที่จังหวัดโอซากะ อยู่สังกัดเมาซูโปรโมชัน ส่วนสูง 158 ซม.
== ผลงานพากย์ ==
ตราบวันฟ้าใส (คิริยามะ เรย์)
หน่วยผจญคนไฟลุก (โทรุ คิชิริ)
เสน่ห์สาวข้าวปั้น (โซมะ ริตสึ)
ดอกเตอร์สโตน (อาซางิริ เก็ง)
ดาบพิฆาตอสูร (โทกิโต มุอิจิโร)
โตเกียว รีเวนเจอร์ส (คาวาตะ นาโฮยะ)
สการ์เล็ต เน็กซัส (ชิเด็น ริตเตอร์)
บลูพีเรียด (ฮาชิดะ ฮารุกะ)
บันทึกแวมไพร์วานิทัส (โลร็องต์ ฟอร์ติส)
คุณคุโบะไม่ยอมให้ผมเป็นตัวประกอบ (ชิโรอิชิ จุนตะ)
ขังดวลแข้ง (โอโตยะ เอย์ตะ)
เด็กใหม่แสนซื่อ รุกหนักขั้นสุด (ฮิโนะ ไดจิ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2528
บุคคลจากจังหวัดโอซากะ
นักพากย์ชายชาวญี่ปุ่น
โคโนมิ โคฮาระ

โคโนมิ โคฮาระ (, 28 มิถุนายน 1992 -) เป็นนักพากย์และนักแสดงชาวญี่ปุ่น เกิดที่จังหวัดคานางาวะ อยู่สังกัดสำนักงานโอซาวะ
==ผลงานพากย์==
===ซีรีส์อนิเมะ===
{|class="wikitable"
!ปี
!ชื่อเรื่อง
!บท
|-
|rowspan="3" |พ.ศ. 2559
|Bakuon!!
|สมาชิกคลับ
|-
|บารากะมอน เกาะมีฮา คนมีเฮ
|Haru Wada, นักเรียนหญิง
|-
|โมบิลสูทกันดั้ม ไอรอน บลัด ออร์แฟนซ์
|นักเรียน
|-
|rowspan="3" |พ.ศ. 2560
|ขอต้อนรับสู่ห้องเรียนนิยม (เฉพาะ) ยอดคน
|ทาจิบานะ อากาเนะ
|-
|กูรุ กูรุ คาถาพาต๊อง
|Kukuri, Miucha (ep. 20)
|-
|จันทร์เจ้าเราสอง
|มิซึโนะ อากาเนะ
|-
|rowspan="5" |พ.ศ. 2561
|ชมรมสาวรักสนุก
|โนมุระ คาสึมิ
|-
|สุดท้ายก็คือเธอ
|Koyomi Kanou
|-
|Hanebado!
|Erena Fujisawa
|-
|School Babysitters
|Kirin Kumatsuka
|-
|แกล้งนัก รักนะรู้ยัง?
|มินะ ฮิบิโนะ
|-
|rowspan="10" |พ.ศ. 2562
|Azur Lane
|HMS Sheffield
|-
|ดาบพิฆาตอสูร
|คามาโดะ ฮานาโกะ
|-
|บทเรียนรักเส้นทางหัวใจ
|อาชิฮาระ มิอุ
|-
|Hitori Bocchi no Marumaru Seikatsu
|ยาวาระ ไค
|-
|สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~
|ฟุจิวาระ จิกะ
|-
|อุตส่าห์มีคนมาชอบทั้งที ทำไมต้องเป็นยัยนี่ด้วยนะ
|คุซามิ รุนะ (สึกิมิ)
|-
|สตาร์☆ทวิงเกิ้ล พรีเคียว
|Lala Hagoromo / Cure Milky
|-
|ซอร์ดอาร์ตออนไลน์ อลิไซเซชั่น
|Fizel
|-
|แกล้งนัก รักนะรู้ยัง? 2
|มินะ ฮิบิโนะ
|-
|สาวน้อยลูกปีศาจ
|โยชิดะ ยูโกะ / ชามิโกะ
|-
|rowspan="8" |พ.ศ. 2563
|เรลกัน แฟ้มลับคดีวิทยาศาสตร์ T
|ดอลลี่
|-
|Asteroid in Love
|Chikage Sakurai
|-
|จะยังไงภรรยาของผมก็น่ารัก
|คากิโนจิ จิโตเสะ
|-
|สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ ซีซั่น 2
|ฟุจิวาระ จิกะ
|-
|มิวเคิลดรีมมี
|นานะจัง
|-
|Our Last Crusade or the Rise of a New World
|Kissing Zoa Nebulis IX
|-
| Join the Pack!
|ชิโช มิยูบิ
|-
|การเดินทางของคุณแม่มด
|แอมนีเซีย
|-
|rowspan="7" |พ.ศ. 2564
|ไดตะลุยแดนเวทมนตร์
|Merle
|-
|เกิดชาตินี้พี่ต้องเทพ
|ร็อกซี มิกูร์เดีย
|-
|เทสล่าโน้ต
|เนโงโระ โบตัง
|-
|แด่เธอผู้เป็นนิรันดร์
|Oopa
|-
|วีวี่ บทเพลงจักรกลกู้ศตวรรษ
|คิริชิมะ ยูสุกะ
|-
|ไอ ไอ ไอ ไอศกรีม
|สต็อชชี
|-
|Waccha PriMagi!
|Patano
|-
|rowspan="10" |พ.ศ. 2565
|รักอลวนคนสลับบ้าน
|อุมิโนะ ซาจิ
|-
|ชุดกะลาสีของอาเคบิจัง
|โอกุมะ มิโนรุ
|-
|ขอต้อนรับสู่ห้องเรียนนิยม (เฉพาะ) ยอดคน ซีซั่น 2
|ทาจิบานะ อากาเนะ
|-
|ยุทธศาสตร์กู้ชาติของราชามือใหม่
|Genia Maxwell
|-
|ในใจของคุโนอิจิ สึบากิ
|รินโด
|-
|สารภาพรักกับคุณคางุยะซะดี ๆ -อุลตร้า โรแมนติก-
|ฟุจิวาระ จิกะ
|-
|คุณพนักงานคะ รับน้องผีไปช่วยเยียวยาไหมคะ
|เหมียวโกะ
|-
|ปรินเซส คอนเนค! รี: ไดฟ์ ซีซั่น 2
|ยูนิ
|-
|แกล้งนัก รักนะรู้ยัง? 3
|มินะ ฮิบิโนะ
|-
|สาวน้อยลูกปีศาจ ซีซั่น 2
|โยชิดะ ยูโกะ / ชามิโกะ
|-
|rowspan="6" |พ.ศ. 2566
|ออร์เคสตราบรรเลงฝัน
|Mari Tateishi
|-
|จะยังไงภรรยาของผมก็น่ารัก ซีซั่น 2
|คากิโนจิ จิโตเสะ
|-
|สุขาวดีอเวจี
|Mei
|-
|ห้องเรียนวีรชน
|Eliza
|-
|พี่สาวจ้าวต่างโลก เริ่มต้นชีวิตร่วมเดินทางต่างโลกกับพี่สาว
|คุอง
|-
|เด็กใหม่แสนซื่อ รุกหนักขั้นสุด
|นิชิมุระ อากาเนะ
|-
|rowspan="2" |พ.ศ. 2567
|ขอต้อนรับสู่ห้องเรียนนิยม (เฉพาะ) ยอดคน ซีซั่น 3
|ทาจิบานะ อากาเนะ
|-
|กระซิบรักเป็นทำนองร้องบอกเธอ
|Mari Tsutsui
|-
|}
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2535
บุคคลจากจังหวัดคานางาวะ
นักแสดงหญิงชาวญี่ปุ่น
นักพากย์หญิงชาวญี่ปุ่น
ฮิโยริ นิตตะ

ฮิโยริ นิตตะ (新田 ひより, にった ひより, 1 กรกฎาคม 1997 -) เป็นนักพากย์หญิง ชาวญี่ปุ่น เกิดที่โตเกียว อยู่สังกัดอาตส์วิชัน
== ผลงานพากย์ ==
พาสเทลเมโมรีส์ (อาซางิ อิซึมิ)
โอจิโกโบเระฟรุตทาร์ต (ซากุระ อิโนะ)
สึกุโมโมะ ภูตสาวแสบดุ (มิซึชิมะ มัตสึริ)
คุมะ คุมะ คุมะ แบร์ (คาริน)
ตำนานวิญญาณแฟนซี (ซารา)
บริษัทลุ้นรัก หนุ่มหิมะกับสาวสุดคูล (ยุกิมิง)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2540
บุคคลจากมหานครโตเกียว
นักพากย์หญิงชาวญี่ปุ่น
สเตรตฟอร์ดเอนด์

สเตรตฟอร์ดเอนด์ (Stretford End) เป็นอัฒจันทร์ของแมนเชสเตอร์ยูไนเต็ดซึ่งตั้งชื่อตามเขตสเตรตฟอร์ดที่อยู่ใกล้เคียง อัฒจันทร์แบ่งออกเป็นสองชั้น
== ประวัติ ==

เทย์เลอร์รีพอร์ตกำหนดให้ทุกสโมสรในพรีเมียร์ลีกและดิวิชัน 1 ต้องมีอัฒจันทร์แบบมีที่นั่งภายในช่วงเริ่มต้นฤดูกาล 1994-95 สเตรตฟอร์ดเอนด์เป็นระเบียงหลักทางฝั่งตะวันตกของโอลด์แทรฟฟอร์ด รองรับแฟนบอลได้ประมาณ 20,000 คน เกมสุดท้ายที่เล่นหน้าระเบียงนี้คือนัดสุดท้ายของดิวิชัน 1 ฤดูกาล 1991-92 ซึ่งเอาชนะทอตนัมฮอตสเปอร์ 3-1 เมื่อวันที่ 2 พฤษภาคม ค.ศ. 1992
ระเบียงถูกรื้อถอนในช่วงปิดฤดูกาล 1991-92 และแทนที่ด้วยอัฒจันทร์แบบมีที่นั่งมูลค่า 10 ล้านปอนด์ มีที่นั่งสีขาวสะกดคำว่า Stretford End โดยสร้างเสร็จในช่วงฤดูกาล 1992-93  งานก่อสร้างดำเนินการโดย Birse Group
มีการกล่าวถึงการสร้างสเตรตฟอร์ดเอนด์ขึ้นใหม่เป็นครั้งแรกในฤดูร้อนปี 1989 เมื่อประธานสโมสรในขณะนั้นคือมาร์ติน เอ็ดเวิร์ดส์เสนอที่จะขายสโมสรและยินดีที่จะขายหุ้นของเขาในราคา 10 ล้านปอนด์ให้กับเจ้าของสโมสรรายใหม่สำหรับการสร้างสเตรตฟอร์ดเอนด์ขึ้นใหม่ อย่างไรก็ตาม การเสนอขายสโมสรให้กับนักธุรกิจ ไมเคิล ไนท์ตัน ซึ่งเป็นแฟนคลับของสโมสรล้มเหลว และเอ็ดเวิร์ดส์ยังคงเป็นเจ้าของสโมสรต่อไปอีกกว่าทศวรรษหลังจากนั้น
สำหรับฤดูกาล 2000-01 มีการสร้างอัฒจันทร์ชั้นสองเพิ่มเติม เช่นเดียวกับการเพิ่มโซนผู้บริหาร ตอนนี้ชั้นที่ 1 ของอัฒจันทร์บางส่วนถูกนำไปเป็นโซนที่นั่งสำหรับครอบครัว อุโมงค์ทางออกของผู้เล่นซึ่งก่อสร้างขึ้นใหม่ตั้งอยู่ที่มุมของสเตรตฟอร์ดเอนด์และอัฒจันทร์เซอร์ บ็อบบี้ ชาร์ลตัน แทนที่อุโมงค์ทางออกของผู้เล่นของเก่าตรงอัฒจันทร์เซอร์ บ็อบบี้ ชาร์ลตันซึ่งถูกปิดไป
== อ้างอิง ==
สโมสรฟุตบอลแมนเชสเตอร์ยูไนเต็ด
คากิอาเงะ

คากิอาเงะ (かき揚げ) เป็นเทมปุระประเภทหนึ่งที่ทำโดยการห่ออาหารทะเล ผัก ฯลฯ ชิ้นเล็ก ๆ ในแป้งที่ทำจากแป้งสาลี แล้วทอดในน้ำมันปรุงอาหาร



บ้างก็ใช้อาหารทะเล เช่น กุ้ง หอย หมึก เป็นส่วนประกอบหลัก บ้างก็ใช้ผัก เช่น หัวหอม และ แครอท เป็นส่วนประกอบหลัก และอาจผสมเข้าด้วยกัน มีส่วนผสมหลายอย่างรวมกัน
== อ้างอิง ==
อาหารญี่ปุ่น
อาหารทอดในน้ำมันท่วม
วัดช่างทอง (จังหวัดพระนครศรีอยุธยา)

วัดช่างทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองเกาะเรียน ในตำบลเกาะเรียน อำเภอพระนครศรีอยุธยา จังหวัดพระนครศรีอยุธยา ปัจจุบันมีพระครูพิชัยเดชารักษ์เป็นเจ้าอาวาส
วัดช่างทองเริ่มก่อสร้างประมาณปี พ.ศ. 2360 ในปลายสมัยพระบาทสมเด็จพระพุทธเลิศหล้านภาลัย โดยท่านผู้หญิงฟัก ภริยาเจ้าพระยาอภัยราชา (ปิ่น) มารดาเจ้าพระยาบดินทรเดชา (สิงห์ สิงหเสนี) แต่ยังไม่ทันแล้วเสร็จท่านผู้หญิงฟักได้ถึงอนิจกรรมเสียก่อน การก่อสร้างจึงยุติลงชั่วคราว ต่อมาเจ้าพระยาบดินทรเดชา (สิงห์ สิงหเสนี) ได้เข้าอำนวยการก่อสร้างวัดช่างทองต่อมา จนแล้วเสร็จสิ้นบริบูรณ์ในปี พ.ศ. 2367 ตั้งเป็นวัดเมื่อ พ.ศ. 2375 ได้รับพระราชทานวิสุงคามสีมาเมื่อวันที่ 8 กุมภาพันธ์ พ.ศ. 2492
อาคารเสนาสนะต่าง ๆ มี อุโบสถ สร้างเมื่อ พ.ศ. 2493 โครงสร้างก่ออิฐถือปูน ภายในประดิษฐานพระประธานนามว่า หลวงพ่อช่างทอง อุโบสถดังกล่าวเกิดเพลิงไหม้เมื่อ พ.ศ. 2560 ภาพจิตรกรรมฝาผนังถูกไฟไหม้เสียหาย ส่วนตัวองค์พระพระธานไม่ได้รับความเสียหายมากนัก มีเพียงคราบรอยไหม้บางส่วน เมื่อวันที่ 8 กรกฎาคม พ.ศ. 2563 ได้เกิดเหตุอัคคีภัยอีกครั้ง ที่หอสวดมนต์ทรงไทยและกุฏิพระสงฆ์ซึ่งทำจากไม้สัก
==อ้างอิง==
ช่างทอง
โบราณสถานในจังหวัดพระนครศรีอยุธยา
ผีชีวะ เชื้อคลั่งเกาะหายนะ

Articles with short description
Short description with empty Wikidata description
ผีชีวะ วิกฤตเกาะมรณะ (Resident Evil: Death Island) เป็นภาพยนตร์ แอ็กชัน สยองขวัญ แอค ชั่นคอมพิวเตอร์ สำหรับผู้ใหญ่ ของญี่ปุ่นที่มีฉากอยู่ในจักรวาลเดียวกับวิดีโอเกม เรซิเดนต์อีวิล เป็นภาคที่ห้าและภาคที่สี่ใน ซีรีส์อนิเมชั่น เรซิเดนต์อีวิล (ภาพยนตร์ชุด) ต่อจาก ผีชีวะ ล้างบางเชื้อคลั่ง (Resident Evil: Vendetta) ในปี 2017 ทำหน้าที่เป็นภาคต่อโดยตรงของภาพยนตร์ และ ผีชีวะ มหันตภัยไวรัสมืด (Resident Evil: Infinite Darkness) แบบมินิซีรีส์ในปี 2021 จะออกฉายในญี่ปุ่นวันที่ 7 กรกฏาคม ปี 2023 ในประเทศไทย โฮมเอนเตอร์เทนเมนต์ จัดจำหน่ายผ่าน บูมเมอร์แรง
== การผลิตและการเปิดตัว ==
ในวันที่ 2 กุมภาพันธ์ 2023 ภาพยนตร์เรื่องนี้ได้รับการประกาศโดยโซนี่พิคเจอร์สเอ็นเตอร์เทนเมนต์ โดย IGN ได้โพสต์ตัวอย่างพิเศษสำหรับภาพยนตร์เรื่องนี้  IGN รายงานว่าภาพยนตร์เรื่องนี้จะฉายในฤดูร้อนปี 2023 วันที่ 7 กรกฏาคม กำกับโดย เออิจิโร ฮาสุมิ และเขียนบทโดย มาโคโตะ ฟุคุมิ โซนี่พิคเจอร์สเอ็นเตอร์เทนเมนต์ จะจัดจำหน่ายภาพยนตร์ทั่วโลก ยกเว้นประเทศญี่ปุ่น 
== อ้างอิง ==
ภาพยนตร์คอมพิวเตอร์แอนิเมชันญี่ปุ่น
__INDEX__
__NEWSECTIONLINK__
วัดบางซ้ายนอก

วัดบางซ้ายนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเต่าเล่า อำเภอบางซ้าย จังหวัดพระนครศรีอยุธยา มีที่ดินเนื้อที่ตั้งวัด 11 ไร่ 1 งาน 14 ตารางวา ปัจจุบัน พระครูวิจิตรธรรมานุรักษ์ (สมจิตร ยสปาโล) ดำรงตำแหน่งเจ้าอาวาส
วัดบางซ้ายนอกตั้งวัดเมื่อวันที่ 20 มีนาคม พ.ศ. 2425 ผู้บริจาคที่ดินให้สร้างวัดมีนามว่าฉิม ชาวบ้านจึงมักเรียกว่า วัดตาฉิม บางคนเรียก วัดปลายบาง เพราะวัดนี้ตั้งอยู่สุดเขตของจังหวัดพระนครศรีอยุธยา ติดต่อกับจังหวัดสุพรรณบุรี ใกล้ ๆ กันเป็นที่ตั้งของวัดบางซ้ายใน วัดนี้อยู่ด้านนอกไกลออกไปจึงได้นามว่า "วัดบางซ้ายนอก" วัดได้รับพระราชทานวิสุงคามสีมาเมื่อวันที่ 20 พฤศจิกายน พ.ศ. 2467 เขตวิสุงคามสีมา กว้าง 80 เมตร ยาว 120 เมตร
อาคารเสนาสนะที่สำคัญ ได้แก่ อุโบสถ กว้าง 6 เมตร ยาว 14 เมตร สร้างเมื่อ พ.ศ. 2510 โครงสร้างคอนกรีตเสริมเหล็ก หอสวดมนต์ กว้าง 8 เมตร ยาว 16 เมตร สร้างเมื่อ พ.ศ. 2501 เป็นอาคารไม้ ศาลาการเปรียญ กว้าง 18 เมตร ยาว 28 เมตร สร้างเมื่อ พ.ศ. 2500 สร้างด้วยไม้และคอนกรีต กุฏิสงฆ์ จำนวน 10 หลัง เป็นอาคารไม้ ศาลาธรรมสังเวชและมีศาลากลางน้ำ ปูชนียวัตถุที่สำคัญได้แก่ พระประธานในอุโบสถ เจดีย์บรรจุพระธรรม 1 องค์ ฐานกว้างด้านละ 6 เมตร สูง 10 เมตร และรูปปั้นหลวงปู่รอด (พระครูอดุลวุฒิกร)
==อ้างอิง==
บางซ้ายนอก
อำเภอบางซ้าย
วัดหนองบัว (จังหวัดฉะเชิงเทรา)

วัดหนองบัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองแหน อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 8 ไร่ 1 งาน 62 ตารางวา ปัจจุบันมีพระครูอดุลประทุมกิจ เป็นเจ้าอาวาส
วัดหนองบัวเป็นวัดในชุมชนที่ประชาชน ตั้งวัดเมื่อ พ.ศ. 2321 ชาวเวียงจันทน์ซึ่งอพยพมาจากประเทศลาว ได้ร่วมใจกันสร้างวัดใกล้หนองน้ำซึ่งเต็มไปด้วยดอกบัว จึงตั้งชื่อว่า "วัดหนองบัว" ได้รับพระราชทานวิสุงคามสีมา เมื่อวันที่ 3 กรกฎาคม พ.ศ. 2528 ด้านการศึกษาทางวัดได้เปิดสอนโรงเรียนพระปริยัติธรรมแผนกธรรมเมื่อ พ.ศ. 2433 นอกจากนั้นยังให้ทางราชการตั้งโรงเรียนในที่ดินวัด คือ โรงเรียนวัดหนองบัว (พิทักษ์ราษฎร์บำรุง) เริ่มก่อตั้งครั้งแรก เมื่อวันที่ 6 กรกฎาคม พ.ศ. 2465 เริ่มแรกอาศัยศาลาการเปรียญวัดหนองบัวเป็นที่ศึกษาเล่าเรียน โดยมีพระครูทองสุข เจ้าอาวาสวัดหนองบัวเป็นผู้อุปการะ
วัดมีประเพณีขึ้นเขาเผาข้าวหลาม ซึ่งจะถวายข้าวหลามแด่พระภิกษุสงฆ์ วัดหนองบัว ประเพณีนี้มีในวันขึ้น 15 ค่ำเดือน 3 ของทุกปี
==อ้างอิง==
หนองบัว
อี ดา-อิน (นักแสดงเกิด พ.ศ. 2535)

อี ดา-อิน (이다인 ชื่อจริง 이주희; เกิด 5 พฤศจิกายน ค.ศ. 1992) เป็นนักแสดงหญิงชาวเกาหลีใต้
== ชีวิตส่วนตัว ==
อี ดา-อิน เป็นลูกสาวของนักแสดงชื่อดังคย็อน มี-รี ที่โด่งดังจากการรับบท แชซังกุง ในแดจังกึม จอมนางแห่งวังหลวง และพระนางฮเยกย็อง ในลีซาน จอมบัลลังก์พลิกแผ่นดิน อี ฮง-ฮ็อน พ่อเลี้ยงของเธอรับเลี้ยงเธอและอี ยู-บี พี่สาวของเธอ หลังจากแต่งงานกับคย็อน มี-รี ในปี ค.ศ. 1998 อี ดา-อิน เปลี่ยนชื่อจริงของเธอจาก อี จู-ฮี เป็น อี รา-ยุน ก่อนการแต่งงานของเธอ แต่เธอไม่ได้เปลี่ยนชื่อในการแสดงของเธอ
=== ความสัมพันธ์และการแต่งงาน ===
อี ดา-อิน คบหากับพระเอกชื่อดังอี ซึง-กี ตั้งแต่ปลายปี ค.ศ. 2020 ต่อมาในวันอังคารที่ 7 กุมภาพันธ์ ค.ศ. 2023 อี ซึง-กี ได้ประกาศหมั้นกับอี ดา-อิน ในจดหมายที่โพสต์ในบัญชีโซเชียลมีเดียของเขา และจะมีพิธีสมรสในวันอังคารที่ 7 เมษายน ค.ศ. 2023
== อ้างอิง ==
นักแสดงหญิงชาวเกาหลีใต้
โทนี บาร์ตัน

แอนโทนี เอ็ดเวิร์ด บาร์ตัน (Anthony Edward Barton; 5 เมษายน ค.ศ. 1937 - 20 สิงหาคม ค.ศ. 1993) เป็นนักฟุตบอล เล่นในตำแหน่งปีกขวา และผู้จัดการทีมชาวอังกฤษ เขาเกิดในซัตตัน, เซอร์เรย์ และคุมทีมแอสตันวิลลา จนประสบความสำเร็จในยูโรเปียนคัพ นัดชิงชนะเลิศ 1982 สามเดือนหลังจากคุมทีม ตามด้วยการเอาชนะบาร์เซโลนาซึ่งเป็นแชมป์ยูฟ่าคัพในยูโรเปียนซูเปอร์คัพ 1982
== อาชีพนักฟุตบอล ==
โทนี บาร์ตัน เริ่มต้นอาชีพการค้าแข้งกับฟูลัมในฐานะนักฟุตบอลเยาวชน หลังจากเล่นให้ซัตตันยูไนเต็ดสโมสรในบ้านเกิดของเขาด้วยสัญญายืมตัว เขาก็ผันตัวเป็นนักฟุตบอลอาชีพกับฟูลัมในเดือนพฤษภาคม ค.ศ. 1954 เขาทำไป 8 ประตูจาก 49 นัดให้กับฟูลัม
เขาย้ายไปนอตทิงแฮมฟอเรสต์ในเดือนธันวาคม ค.ศ. 1959 แต่ไม่ประสบความสำเร็จ โดยลงเล่นเพียง 22 นัด (ยิงได้เพียงประตูเดียว) ต่อมาย้ายไปพอร์ตสมัทในเดือนธันวาคม ค.ศ. 1961 ซึ่งต่อมาเขาได้เป็นผู้เล่น-ผู้จัดการทีม หลังจากแขวนสตั๊ด (รองเท้าฟุตบอล, เลิกเล่นฟุตบอล) โดยลงเล่นไป 130 นัดและทำได้ 34 ประตูให้กับพอร์ตสมัท เขายังคงอยู่ในตำแหน่งสตาฟฟ์โค้ชของสโมสร
== อาชีพโค้ชและผู้จัดการทีม ==
ต่อมาเขาได้เข้าร่วมทีมสตาฟฟ์โค้ชที่แอสตันวิลลา และกลายเป็นผู้ช่วยผู้จัดการทีมของรอน ซอนเดอส์ ในปี ค.ศ. 1980 วิลล่าคว้าแชมป์ดิวิชัน 1 ในปี ค.ศ. 1981 (แชมป์ลีกครั้งแรกของพวกเขาในรอบ 71 ปี) และบาร์ตันได้รับการเลื่อนตำแหน่งเป็นผู้จัดการทีมในเดือนกุมภาพันธ์ ค.ศ. 1982 หลังจากซอนนเดอส์ลาออก
== อ้างอิง ==
ผู้จัดการทีมฟุตบอลชาวอังกฤษ
ปีกฟุตบอล
นักฟุตบอลชาวอังกฤษ
รอมคอมแสนหวานของคู่นักเขียน

รอมคอมแสนหวานของคู่นักเขียน หรือ โอโตนาริ นิ กิงงะ  เป็นซีรีส์มังงะญี่ปุ่น แต่งเรื่องและวาดภาพโดยกิโดะ อามางากูเระ ตีพิมพ์ในนิตยสารกูด! อาฟเตอร์นูน นิตยสารมังงะแนวเซเน็งของสำนักพิมพ์โคดันชะตั้งแต่เดือนเมษายน พ.ศ. 2563 ซีรีส์อนิเมะโทรทัศน์ดัดแปลงสร้างโดยสตูดิโออาซาฮิโปรดักชัน ออกอากาศในเดือนเมษายนถึงเดือนมิถุนายน พ.ศ. 2566 และละครโทรทัศน์ดัดแปลงออกอากาศในเดือนเมษายน พ.ศ. 2566
== ตัวละคร ==
รับบทแสดงโดย ฮายาโตะ ซาโนะ
== สื่อ ==
=== มังงะ ===
=== ละคร ===
=== อนิเมะ ===
==== รายชื่อตอน ====
== ดูเพิ่ม ==
เมนูกรุ่น อุ่นไอรัก อีกหนึ่งซีรีส์มังงะโดยผู้เขียนเดียวกัน
== หมายเหตุ ==
== อ้างอิง ==
== แหล่งข้อมูลอื่น ==
อนิเมะ รอมคอมแสนหวานของคู่นักเขียน ที่อนิ-วัน ไทยแลนด์
อนิเมะ รอมคอมแสนหวานของคู่นักเขียน ที่อนิ-วัน เอเชีย
อนิเมะ รอมคอมแสนหวานของคู่นักเขียน ที่ปีลีปีลี
อนิเมะ รอมคอมแสนหวานของคู่นักเขียน ที่แอมะซอนไพรม์วิดีโอ
มังงะที่ตีพิมพ์ในปี พ.ศ. 2563
อนิเมะที่ออกฉายในปี พ.ศ. 2566
ซีรีส์อนิเมะโทรทัศน์ที่เปิดตัวในปี พ.ศ. 2566
ละครโทรทัศน์ญี่ปุ่นที่เค้าโครงมาจากมังงะ
อาซาฮิโปรดักชัน
มังงะของสำนักพิมพ์โคดันชะ
ละครโทรทัศน์ของสถานีโทรทัศน์เอ็นเอชเค
การ์ตูนญี่ปุ่นแนวเซเน็ง
การ์ตูนญี่ปุ่นแนวสุขนาฏกรรมจินตนิยม
อิเซไก โชกัง วะ นิโดเมะ เดซุ

อิเซไก โชกัง วะ นิโดเมะ เดซุ  เป็นซีรีส์ไลต์โนเวลญี่ปุ่น เขียนโดยคาซูฮะ คิชิโมโตะ และวาดภาพประกอบโดย 40ฮาระ เผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนมีนาคม พ.ศ. 2558 ถึงธันวาคม พ.ศ. 2559 ตามด้วยบทส่งท้าย 9 บทระหว่างเดือนกุมภาพันธ์ พ.ศ. 2560 ถึงตุลาคม พ.ศ. 2563 ภายหลังสำนักพิมพ์ฟูตาบาชะได้รับลิขสิทธิ์ตีพิมพ์เป็นหนังสือในเครือมอนสเตอร์บุงโกะทั้งหมด 5 เล่มตั้งแต่เดือนตุลาคม พ.ศ. 2558 ถึงกรกฎาคม พ.ศ. 2560 มังงะดัดแปลงวาดภาพโดยอาราชิยามะ เผนแพร่ออนไลน์ทางเว็บคอมิกแอ็กชันของสำนักพิมพ์ฟูตาบาชะตั้งแต่เดือนมิถุนายน พ.ศ. 2561 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 8 ซีรีส์อนิเมะโทรทัศน์ดัดแปลงผลิตโดยสตูดิโอเอล ออกอากาศตั้งแต่เดือนเมษายนถึงมิถุนายน พ.ศ. 2566
== ตัวละคร ==
== สื่อ ==
=== ไลต์โนเวล ===
=== มังงะ ===
=== อนิเมะ ===
==== รายชื่อตอน ====
== อ้างอิง ==
== แหล่งข้อมูลอื่น ==
ที่โชเซ็ตสึกะ นิ นาโร 
อนิเมะ  อิเซไก โชกัง วะ นิโดเมะ เดซุ ที่ปีลีปีลี
นิยายญี่ปุ่นที่ตีพิมพ์ในปี พ.ศ. 2558
มังงะที่ตีพิมพ์ในปี พ.ศ. 2561
อนิเมะที่ออกฉายในปี พ.ศ. 2566
ซีรีส์อนิเมะโทรทัศน์ที่เปิดตัวในปี พ.ศ. 2566
อนิเมะและมังงะที่สร้างจากไลต์โนเวล
การ์ตูนญี่ปุ่นแนวต่างโลก
เว็บคอมิกญี่ปุ่น
ไลต์โนเวล
ไลต์โนเวลที่เผยแพร่ครั้งแรกทางออนไลน์
การ์ตูนญี่ปุ่นแนวเซเน็ง
โชเซ็ตสึกะ นิ นาโร
เว็บคอมิกที่ได้รับการตีพิมพ์
ไอซ์สไปซ์

ไอซิส ไนจา แกสตัน (Isis Naija Gaston; เกิด 1 มกราคม ค.ศ. 2000) หรือชื่อในวงการคือ ไอซ์สไปซ์ (Ice Spice) เป็นแร็ปเปอร์และนักแต่งเพลงชาวอเมริกัน เกิดและเติบโตในเดอะบร็องซ์ นครนิวยอร์ก เธอเริ่มอาชีพทางดนตรีในปี 2021 หลังจากได้พบกับโปรดิวเซอร์เพลงชื่อ ริโอทูซา ขณะเรียนอยู่ที่มหาวิทยาลัยรัฐแห่งนิวยอร์กที่เพอร์เชส ไอซ์สไปซ์ได้รับความสนใจจากซิงเกิล "มันช์ (ฟีลลินยู)", "บิกีนีบอตทอม" และ "อินฮามูด" ซึ่งทั้งหมดวางจำหน่ายล่วงหน้าก่อนอีพีชุดแรกของเธอ ไลก์..? (2023) โดยเธอได้รับคำยกย่องจาก จอน คารามานิกา แห่ง เดอะนิวยอร์กไทมส์ ให้เป็น "เจ้าหญิงคนใหม่ของวงการเพลงแร็ป"
== ชีวิตช่วงแรก ==
ไอซิส แกสตัน เกิดเมื่อวันที่ 1 มกราคม 2000 ในเดอะบร็องซ์ นครนิวยอร์ก เธอเติบโตในย่านถนนฟอร์ดแฮม เป็นลูกสาวคนโตในบรรดาพี่น้องห้าคน พ่อของเธอเป็นอดีตแร็ปเปอร์ใต้ดินชาวแอฟริกัน-อเมริกันที่มีเชื้อสายไนจีเรีย ส่วนแม่ของเธอเป็นชาวโดมินิกัน ซึ่งให้กำเนิดแกสตันขณะอายุ 17 ปี ทั้งคู่พบกันที่แมคโดนัลด์ ก่อนจะหย่าร้างกันเมื่อแกสตันอายุสองขวบ เนื่องจากพ่อแม่ของเธอมักจากบ้านไปทำงานบ่อย ๆ เธอจึงใช้เวลาส่วนใหญ่อยู่กับปู่ย่าตายายและลูกพี่ลูกน้องของเธอ เธอเข้าเรียนในเดอะบร็องซ์ ก่อนย้ายเข้าโรงเรียนเซเครดฮาร์ตไฮสกูล ซึ่งเป็นโรงเรียนคาทอลิกในยองเกอส์
เมื่ออายุ 7 ปี แกสตันเริ่มสนใจดนตรีฮิปฮอปหลังจากได้ฟังเพลงของลิลคิม, นิกกี มินาจ และแร็ปเปอร์คนอื่น ๆ เธอเริ่มเขียนกวีนิพนธ์และแร็ปแบบฟรีสไตล์ตั้งแต่เรียนอยู่ชั้นประถมจนถึงมัธยมปลาย จากนั้นเธอเข้าเรียนที่มหาวิทยาลัยรัฐแห่งนิวยอร์กที่เพอร์เชส (SUNY)
== การทำงาน ==
ไอซ์สไปซ์เริ่มอาชีพทางดนตรีในปี 2021 หลังจากได้พบกับโปรดิวเซอร์เพลงชื่อ ริโอทูซา ขณะเรียนอยู่ที่มหาวิทยาลัยรัฐแห่งนิวยอร์กที่เพอร์เชส ซึ่งท้ายที่สุดเธอก็ตัดสินใจลาออก ริโอทูซารับหน้าที่เป็นโปรดิวเซอร์ให้กับเพลงเปิดตัวของเธออย่าง "บูลลีฟรีสไตล์" วางจำหน่ายในเดือนมีนาคม 2021 หลังจากวิดีโอของไอซ์สไปซ์ที่ทำชาเลนจ์ "บัสอิต" กลายเป็นไวรอลบนทวิตเตอร์ เพลง "เนมออฟเลิฟ" ก็ได้รับความสนใจบนซาวด์คลาวด์ ซึ่งทำให้เธอเริ่มมีชื่อเสียงบนอินสตาแกรม เพลง "มันช์ (ฟีลลินยู)" วางจำหน่ายในวันที่ 10 สิงหาคม 2022 ผลิตโดยริโอทูซา เพลงได้รับความนิยมหลังจากได้รับการสนับสนุนจากเดรก ซึ่งเล่นเพลงนี้บนสถานีวิทยุซิริอุสเอกซ์เอ็ม ซาวด์ 42 ต่อมากลายเป็นไวรอลบนทวิตเตอร์และติ๊กต็อก เพลงได้เข้าชาร์ต บิลบอร์ด ฮอตอาร์แอนด์บี/ฮิปฮอปซองส์ และชาร์ตบับบลิงอันเดอร์ฮอต 100 ในเดือนกันยายน 2022 ไอซ์สไปซ์ร้องรับเชิญให้กับบีเลิฟในเพลง "วันไทม์" ในเดือนเดียวกัน เธอได้เซ็นสัญญากับเทนแครัตโปรเจกต์และแคปิตอลเรเคิดส์  เมื่อวันที่ 28 ตุลาคม เธอออกเพลง "บิกีนีบอตทอม" อีพีชุดแรกของไอซ์สไปซ์ ไลก์..? วางจำหน่ายในวันที่ 20 มกราคม 2023
== ผลงานเพลง ==
=== อีพี ===
=== ซิงเกิล ===
=== เพลงอื่น ๆ ที่ติดชาร์ต ===
=== มิวสิกวิดีโอ ===
==เชิงอรรถ==
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2543
บุคคลที่ยังมีชีวิตอยู่
แร็ปเปอร์ชาวอเมริกันในศตวรรษที่ 21
บุคคลที่มีความหลากหลายทางเพศในศตวรรษที่ 21
ชาวอเมริกันเชื้อสายไนจีเรีย